**Claude Cunningham Bruce Marshall** (født 24. juni 1899 i Edinburgh, Skottland, død 18. juni 1987 i Biot, Frankrike), kjent som **Bruce Marshall**, var en britisk forfatter. Hans forfatterskap strakte seg innenfor både sakprosa og skjønnlitteratur innfor en rekke emner og sjangre. Hans første bok *A Thief in the Night* kom ut i 1918, muligens selvpublisert. Hans siste, *An Account of Capers*, ble utgitt posthumt i 1988, et tidssprang på 70 år.

Liv
---

Marshall ble født i Edinburgh i Skottland som sønn av Claude Niven Marshall og Annie Margaret (pikenavn Bruce) Marshall. Han fikk sin utdannelse ved Universitetet i St. Andrews. Han ble katolikk i 1917 og forble aktiv og interessert i troen resten av livet.[]

Under den første verdenskrig tjenestegjorde hans som menig i Highlands lette regiment. Han ble innstilt som sekondløytnant i Royal Irish Fusiliers, et irsk kavaleriregiment i 1918. Seks dager før våpenstillstanden i Compiègneskogen ble han alvorlig skadet. Modige tyske medisinske personell risikerte intens beskytning for å redde ham og han ble tatt som krigsfange. Skadene førte til at en fot ble amputert. Han ble forfremmet til løytnant i 1919 og tjenesteudyktig i 1920.

Etter krigen fullførte han sin utdannelse i Skottland, ble revisor og flyttet til Frankrike hvor han arbeidet i Paris-avdelingen for revisjonsselskapet Peat Marwick Mitchell.

I 1928 giftet han seg med Mary Pearson Clark (1908–1987). De fikk en datter, Sheila Elizabeth Bruce Marshall. I 2009 ble hans barnebarn Leslie Ferrar skattmester for prins Charles.

Han bodde i Paris under Tysklands invasjon av Frankrike i 1940 og unnslapp to dager før byen ble okkupert. Tilbake i England gikk han inn i militæret, tjenestegjort innledningsvis i Royal Army Pay Corps (en avdeling med ansvar for utbetalinger) som løytnant. Han ble forfremmet til kaptein i etterretningsvesenet og støttet den franske motstandsbevegelse, og deretter som oberstløytnant for Displaced Persons Division i Østerrike. Han ble overført til General Service Corps i 1945 og forlot hæren som oberstløytnant i 1946.

Etter krigen dro Marshall tilbake til Frankrike, flyttet til Côte d'Azur (den franske riviera) og levde der for resten av sitt liv. Han døde i Biot i Frankrike, seks dager før han fylte 88 år.

Forfatterkarriere
-----------------

Som konvertitt til katolisismen er hans fortellinger ofte humoristiske og mildt satiriske og vanligvis med religiøse overtoner. Viktige emner som er til stede i hans tekster er den katolske tro, bokføring, skotsk kulturarv, og krig, eventyr og intriger.[] Figurer som jevnlig går igjen er regnskapsførere og katolske prester. Hans figurer er ofte glad i dyr og opptatt av deres velvære og behandling.[] Samtidig viser han jevnlig forakt for moderne kunst og litteratur.[]

Hans første litterære verk var en samling noveller kalt *A Thief in the Night* som ble utgitt mens han fortsatt var en student ved Universitetet i St. Andrews. Hans første roman, *This Sorry Scheme*, ble utgitt i 1924. En strøm av romaner fulgte deretter, men ingen av de bøker han utga før den andre verdenskrig ble så kjente og populære som *Father Malachy's Miracle* (1931).[]

Etter den andre verdenskrig kunne Marshall oppgi å være regnskapsfører og ble forfatter på fulltid. For sitt tidligere liv hvor han var begge deler, uttalte han en gang, «Jeg er regnskapsfører som skriver bøker. I regnskapssirkler er jeg hyllet som en stor forfatter. Blant forfattere er jeg antatt å være en kompetent regnskapsfører.»

Blant hans mer kjente verker etter krigen er *The White Rabbit* (1953), en biografi over flyoffiseren «Tommy» Yeo-Thomas, som beskrev hans bedrifter og lidelser mens han var i motstandsbevegelsen under krigen.

Et viktig emne for hans forfatterskap er religion og med særlig fokus på katolisisme.[] Hans første store suksess, *Father Malachy's Miracle*, handler om en uskyldig skotsk prest og hans møte med syndig oppførsel får ham til å bli involvert i et mirakel. Et antall av hans senere romaner handler også presteskapet som møter fristelser, men som makter å triumfere på en fordringsløs og ydmykt vis, eksempelvis *The World, the Flesh, and Father Smith* (1944); *A Thread of Scarlet* (1959), og *Father Hilary's Holiday* (1965). Andre bøker sentrerte om religiøse emner mer innenfor den katolske lære og dens forhold til moderne liv framfor personlig ansvar, eksempelvis *The Bishop* (1970), *Peter the Second* (1976), *Urban the Ninth* (1973) og *Marx the First* (1975).

Marshall uttrykte stor kjærlighet til sitt hjemland.[] Mange av hans bøker hadde handling fra Storbritannia eller hovedfigurer av britisk nasjonalitet.[] De verkene som viser størst hengivenhet for Skottland er antagelig *The Black Oxen* (1972), som Marshall selv karakteriserte som et skotsk epos.[]

Flere av hans bøker har handling om og med spioner og intriger, eksempelvis *Luckypenny* (1937), *A Girl from Lübeck* (1962), *The Month of the Falling Leaves* (1963), *Operation Iscariot* (1974), *An Account of Capers* (1988), *The Bank Audit* (også kjent som *The Accounting*) (1958), og *Only Fade Away* (1954).

En del av hans romaner har figurer som forfatteren selv kunne ha et handikap i form av tap av et lem. Tidvis kunne en hovedfigur fra en roman opptre i en mindre rolle i annen roman.

Marshall var relativt populær i sin tid.[] Hans bøker ble utgitt av store forlag på begge sider av Atlanterhavet (derav kunne han engelskspråklige utgivelser ha ulike titler). Minst to av hans bøker ble valgt til medlemsbøker i bokklubber i juni 1945. Hans bøker ble også oversatt til andre språk, blant annet nederlandsk, fransk, tysk, italiensk, polsk, tsjekkisk, portugisisk og spansk.

Bibliografi
-----------

|  |  |  |
| --- | --- | --- |
| * *This Sorry Scheme* (1924)
* *The Stooping Venus; a Novel* (1926)
* *And There Were Giants ...* (1927)
* *The Other Mary* (1927)
* *High Brows, an Extravaganza of Manners—Mostly Bad ...* (1929)
* *The Little Friend* (1929)
* *The Rough House, a possibility* (1930)
* *The Uncertain Glory* (1935)
* *Luckypenny* (1937)
* *Children of This Earth* (1930)
* *Prayer for the Living* (1934)
* *Canon to Right of Them* (1936)
* *Father Malachy's Miracle* (1938)
* *Delilah Upside Down, a Tract, with a Thrill* (1941)
 | * *Yellow Tapers for Paris, a Dirge* (1943)
* *All Glorious Within* (1944)
* *The World, the Flesh, and Father Smith* (1945)
* *All Glorious Within* (1946)
* *George Brown's Schooldays* (1946)
* *Yellow Tapers for Paris* (1946)
* *Vespers in Vienna* (1947)
* *To Every Man a Penny* (1949)
* *The Fair Bride, a Novel* (1953)
* *The White Rabbit* (1953)
* *Thoughts of My Cats* (1954)
* *Only Fade Away* (1954)
* *Girl in May* (1956)
* *The Bank Audit* (1958)
 | * *Satan and Cardinal Campbell* (1959)
* *A Thread of Scarlet* (1959)
* *The Divided Lady* (1960)
* *A Girl from Lübeck* (1962)
* *The Month of the Falling Leaves* (1963)
* *Father Hilary's Holiday* (1965)
* *The Bishop: a Novel* (1970)
* *The Black Oxen: a Novel* (1972)
* *Urban the Ninth* (1973)
* *Operation Iscariot* (1974)
* *Marx the First* (1975)
* *Peter the Second* (1976)
* *The Yellow Streak* (1977)
* *A Foot in the Grave* (1987)
 |

Andre tekster
* Bidrag til *A Time to Laugh: A Risible Reader by Catholic Writers*, redigert av Paul J. Phelan (1949)
* «The Curé of Ars», kapittel i *Saints for Now*, redigert av Clare Boothe Luce (1952)
* Introduksjon til *Rue Notre Dame*, av Daniel Pezeril (1953)
* Forord til 'Top Secret Mission*, av madelaine Duke (1955)*

Referanser
----------

1. 1 2   Gemeinsame Normdatei, besøkt 5. mai 2014[Hentet fra Wikidata]
2. 1 2   Munzinger Personen, Munzinger IBA 00000005553, besøkt 9. oktober 2017[Hentet fra Wikidata]
3. 1 2   Archive of Fine Arts, cs.isabart.org, abART person-ID 113652, besøkt 1. april 2021[Hentet fra Wikidata]
4. 1 2   Brockhaus Enzyklopädie, Brockhaus Online-Enzyklopädie-id marshall-bruce[Hentet fra Wikidata]
5. ↑   Gemeinsame Normdatei, besøkt 18. desember 2014[Hentet fra Wikidata]
6. ↑  Marshall, Bruce (1945): *The World, the Flesh, and Father Smith*, endnote. Houghton Mifflin.
7. ↑  Purvis, John: «Claude Cunningham Bruce (Bruce) Marshall». *The Purvis Family Tree*.
8. 1 2  Herbert, Michael (2004): «Marshall, (Claude Cunningham) Bruce (1899–1987)» i: *Oxford Dictionary of National Biography*. Oxford University Press.
9. ↑  Marshall, Brcue (1958): The Accounting, endnote Houghton Mifflin Company.
10. ↑  General Service Corps var en generell enhet for spesialister som ikke var i andre avdelinger.
11. ↑  Banfi, Alessandro: «The Man of the Eleventh Hour» Arkivert 10. november 2007 hos Wayback Machine.
12. ↑  Marshall, Bruce (1959): A Thread of Scarlet, endnote. Collins.
13. ↑  Marshall, Bruce (1949): *To Every Man a Penny*, endnote. Houghton Mifflin.

Eksterne lenker
---------------

* (en) Bruce Marshall på Internet Movie Database Rediger på Wikidata

* (en) Bruce Marshall på AllMovie Rediger på Wikidata

* (en) Bruce Marshall hos The Movie Database Rediger på Wikidata
* (en) Georgetown Bruce Marshall Papers
* (en) Appreciation by Alessandro Banfi
* (en) Biography in Purvis Family Tree

|  |  |
| --- | --- |
| Oppslagsverk/autoritetsdata | Store norske leksikon **·** Brockhaus Enzyklopädie **·** Deutsche Biographie **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NDL **·** NKC **·** BNE **·** Munzinger (iba)
 |